ለግድቡ የገቢ ማሳባሰቢያ ከ20 በላይ አዳዲስ ፕሮጀክቶችን በስራ ላይ ይውላሉ
 ለታላቁ የኤሌክትሪክ ሃይል ማመንጫ ግድብ የገቢ ማሳባሰቢያ ከ20 በላይ አዳዲስ ፕሮጀክቶችን ተግባራዊ ሊያደርግ መሆኑን የታላቁ ህዳሴ ግድብ ግንባታ ህዝባዊ ተሳትፎ አስተባባሪ ብሔራዊ ምክር ቤት ጽህፈት ቤት አስታወቀ፡፡የጽህፈት ቤቱ ምክትል ዋና ዳይሬክተር አቶ ዛዲግ አብርሃ እንደገለጹት ጽህፈት ቤቱ በገቢ ማሰባሰቢያ ስራ የህዝቡን ተሳትፎ የሚያጎለብቱ ፕሮጀክቶችን በ2007 ዓመት ተግባራዊ ለማድረግ አቅዷል፡፡ከሞባይል ስልክ አጭር የጽሁፍ መልዕክት /የኤስ ኤም ኤስ/ በተጨማሪ የቴሌቭዥን ፕሮግራም፣ የባህላዊና የዘመናዊ የሙዚቃ አልበም ሽያጭና የቶምቦላ ሎተሪ ተግባራዊ ከሚደረጉት ፕሮጀክቶች መካከል ይጠቀሳሉ።በተለያዩ አገር ለሚኖሩ ኢትዮጵያዊያንና ትውልደ ኢትዮጵያዊያን ከሚኖሩበት አካባቢ ጋር  የሚመቹ ፕሮጀክቶችንም ተግባራዊ ለማድረግ መዘጋጀቱን ዋና ዳይሬክተሩ ገልጸዋል።